- Hindi News
- National
- काम पर फोकस बढ़ाने वाला हेडफोन ‘माइंडसेट’; ऑफिस में ध्यान भटकने पर तुरंत अलर्ट करेगा, वापस काम पर ल
काम पर फोकस बढ़ाने वाला हेडफोन ‘माइंडसेट’; ऑफिस में ध्यान भटकने पर तुरंत अलर्ट करेगा, वापस काम पर लगाएगा
दोस्तों के बीच चर्चा से आया आइडिया, एक साल में बनाया, दिसंबर 2017 से दुनिया में कोई भी खरीद सकेगा
अब हम वर्कप्लेस में काम से ध्यान भटकने से रोक सकेंगे। काम पर फोकस बढ़ाने में एक हेडफोन हमारी मदद करेगा। इसे कोई भी आसानी से इस्तेमाल कर सकता है। जब भी आपका ध्यान काम से हटेगा, यह हेडफोन आपको अलर्ट करेगा। बताएगा कि आपका फोकस बिगड़ रहा है। साथ ही आपको शांत माहौल देगा, चाहे आसपास कितना भी शोर हो।
सैन फ्रांसिस्को के तीन यंग इंजीनियर्स ने इसे बनाया है। इसे ‘माइंडसेट’ नाम दिया है। अपने इनोवेशन के बारे में उन्होंने बताया, ‘जनवरी 2016 में हमें आइडिया आया। जब दोस्तों के बीच चर्चा हो रही थी कि ऑफिस में शोर के कारण काम नहीं कर पाते। इसे बनाने में करीब एक साल लगे। सितंबर से प्रोडक्शन शुरू होगा। माइंडसेट में पांच सेंसर्स लगे हैं। ये ब्रेन के इलेक्ट्रो एन्सेफैलोग्राफी (ईईजी) सिग्नल्स को ट्रैक करते हैं। ये न्यूरो-फीडबैक टेक्नोलॉजी पर काम करता है। करीब 50 साल से हॉस्पिटल्स में ब्रेन इमेजिंग और डायग्नोसिस के लिए ईईजी का इस्तेमाल होता रहा है। नासा के एस्ट्रोनॉट्स की ट्रेनिंग, ओलिंपिक फिगर स्केटर्स की क्रिएटिविटी बढ़ाने में भी इसका इस्तेमाल होता है। अटेंशन डेफिसिट हाइपरएक्टिविटी डिसॉर्डर (एडीएचडी) के ट्रीटमेंट में भी ये टेक्नीक काम आती है। अब इसे एक साधारण गैजेट के रूप में आम लोगों तक पहुंचाया जा रहा हैैैै। पहनने के बाद इसके सेंसर्स आपकी ब्रेन एक्टिविटी को ट्रैक करेंगे। जैसे ही आपका फोकस आपके काम से हटेगा, ये आपको अलर्ट करेगा। आपको तुरंत पता चल जाएगा कि आपका ध्यान भटक रहा है। वापस अपने काम पर फोकस कर लें। ये कॉन्सेन्ट्रेशन भी बढ़ाएगा। इसमें 800 एमएएच की बैटरी है। एक बार चार्ज होने पर 8 घंटे लगातार काम करेगा। अब तक कई बार इसकी टेस्टिंग हुई है। सारी कमियां दूर करने के बाद फाइनल वर्जन तैयार किया है।
दिसंबर 2017 से शिपिंग शुरू हो जाएगी। दुनिया में कहीं भी लोग इसे खरीद सकते हैं। पहले उन्हें मिलेगा जो प्रोजेक्ट कैंपेन को सपोर्ट कर रहे हैं। कीमत करीब 2300 रुपए होगी।’
माइंडसेट हेडफोन
हर 11 मिनट पर हम डिस्ट्रैक्ट होते हैं, फोकस करने में 23 मिनट लगते हैं
माइंडसेट बनाने वाली टीम ने ऑफिस में होने वाले डिस्ट्रैक्शन पर स्टडी की। उन्होंने बताया, \\\'वर्कप्लेस में औसतन हर 11 मिनट पर हमारा ध्यान भटकता है। फिर वापस काम पर फोकस करने में करीब 23 मिनट लग जाते हैं। अपने वर्किंग आवर का करीब 28% समय हम डिस्ट्रैक्शन में गंवा देते हैं। इस तरह हमारे पूरे करियर के दौरान करीब 20 हजार घंटे बर्बाद जाते हैं। इसका सीधा असर हमारी प्रोडक्टिविटी पर पड़ता है।\\\'
भास्कर ख़ास
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva bho_Deva